Na osnovi Odluke Upravnog vijeća Hrvatskog zavoda za zdravstveno osiguranje o objavi Natječaja za sklapanje ugovora o provođenju dijagnostičkih/terapijskih postupka radi smanjenja Nacionalne liste čekanja, KLASA: 025-04/15-01/140, UR.BROJ: 338-0101-15-01 od 27. svibnja 2015. godine.

HRVATSKI ZAVOD ZA ZDRAVSTVENO OSIGURANJE

o b j a v l j u j e

**N A T J E Č A J**

**ZA SKLAPANJE UGOVORA O PROVOĐENJU DIJAGNOSTIČKIH/TERAPIJSKIH POSTUPAKA RADI SMANJENJA NACIONALNE LISTE ČEKANJA**

**I. PREDMET NATJEČAJA**

Sklapanje ugovora o provođenju dijagnostičkih/terapijskih postupka radi smanjenja Nacionalne liste čekanja kako slijedi:

|  |  |  |
| --- | --- | --- |
| **Šifra DTP postupka** | **Naziv DTP/DTS postupka** | **Maksimalni broj postupaka do 31. prosinca 2015. godine** |
| SK109 | Hiperbarična oksigenoterapija | 24.000 |
| NR005 | Polisomnografija – odrasla osoba | 600 |
| IF003 | IVF/ICSI u prirodnom ciklusu | 300 |
| IF004 | IVF/ICSI u stimuliranom ciklusu - blagi protokol | 300 |
| IF005 | IVF/ICSI u stimuliranom ciklusu - standardni protokol | 300 |

Broj postupaka iz stavka 1. ove glave Hrvatski zavod za zdravstveno osiguranje (u daljnjem: Zavod), radi osiguranja dostupnosti zdravstvene zaštite osiguranim osobama Zavoda, raspoređuje na područje cijele Republike Hrvatske u skladu s ponudama ponuditelja i kriterijima iz glave III. ovog Natječaja.

**II. OPĆI UVJETI NATJEČAJA**

* Ponude na natječaj podnose:

1. privatni zdravstveni radnici koji:

* posjeduju rješenje ministra zdravlja o odobrenju za rad u djelatnosti u sklopu koje se provodi ponuđeni dijagnostički/terapijski postupak,
* zadovoljavaju uvjete propisane Zakonom o zdravstvenoj zaštiti ("Narodne novine" broj 150/08., 155/09. 71/10., 139/10., 22/11., 84/11., 154/11., 12/12., 35/12., 70/12. i 144/12. i 82/13., 159/13., 22/14. i 154/14.), Zakonom o obveznom zdravstvenom osiguranju, ("Narodne novine" broj 80/13. i 137/13.), Odlukom o osnovama za sklapanje ugovora o provođenju zdravstvene zaštite iz obveznog zdravstveno osiguranja („Narodne novine“ broj 156/13., 11/14., 12/14., 34/14., 54/14., 66/14., 74/14., 106/14., 133/14., 157/14., 25/15. i 36/15, u daljnjem tekstu: Odluka o ugovaranju) te ostalim općim aktima Zavoda.

1. zdravstvene ustanove koje:

* posjeduju rješenje ministra zdravlja o odobrenju za rad u djelatnosti u sklopu koje se provodi ponuđeni dijagnostički/terapijski postupak,
* zadovoljavaju uvjete propisane Zakonom o zdravstvenoj zaštiti, Zakonom o obveznom zdravstvenom osiguranju, Odlukom o ugovaranju, te ostalim općim aktima Zavoda.
* Ponude na natječaj ne podnose:

Privatni zdravstveni radnici i zdravstvene ustanove za već ugovorene specijalističke timove sa Zavodom u punom opsegu radnog vremena.

**III. POSEBNI UVJETI I KRITERIJI ODABIRA**

Odabir ponuditelja i broja postupaka po ponuditelju za provođenje dijagnostičkih/terapijskih postupaka provest će se procjenom sljedećih kriterija:

1. osiguranje dostupnosti ponuđenih dijagnostičkih/terapijskih postupaka osiguranim osobama na području cijele Republike Hrvatske
2. ponuđeni popust na cijenu koju Zavod plaća za provođenje dijagnostičkih/terapijskih postupaka osiguranim osobama Zavoda utvrđenu u Odluci o ugovaranju
3. dužina kontinuiranog ugovornog odnosa sa Zavodom (za provođenje dijagnostičkih/terapijskih postupka koji su predmet ovog Natječaja).

**IV. DOSTAVA PONUDE**

**1. Ponude na natječaj zaprimaju se od 03. lipnja do 12. lipnja 2015. godine.**

2.Ponude se podnose isključivo putem ponudbene dokumentacije koja se može

preuzeti od 03. lipnja 2015. godine na web stranicama Zavoda.

3. Uz ponudu obvezno je priložiti priloge navedene u ponudbenoj dokumentaciji.

4. Razmatrat će se samo ponude zaprimljene do dana naznačenog u točki 1. ove glave i napisane na ponudbenoj dokumentaciji uz propisane priloge iz točke 2. i 3. ove glave.

5. Ponude s netočnim podacima i podacima koji ne odgovaraju stvarnom stanju neće biti razmatrane.

6. Ponude sa svim traženim prilozima potrebno je uvezati u jednu cjelinu po redoslijedu iz popisa priloga.

7. Ponuda za provođenje dijagnostičkih/terapijskih postupaka koje su predmet ovog Natječaja uz tražene priloge iz ponudbene dokumentacije podnosi se Direkciji Zavoda, Margaretska 3, Zagreb.

Ponuda se dostavlja s naznakom:

"Natječaj za provođenje dijagnostičkih/terapijskih postupka radi smanjenja Nacionalne liste čekanja“

NAPOMENA: Sve obavijesti u svezi s ovim Natječajem možete dobiti u Direkciji Zavoda ili na e-mail adresi: ugovaranje@hzzo.hr.